Vabavara
Vabavara ehk vaba tarkvara või vabatarkvara on Free Software Foundationi (Vaba Tarkvara Sihtasutus, FSF) määratluse kohaselt tarkvara, mida saab ilma piiranguteta kasutada, kopeerida, uurida, muuta ja levitada. Vabadus sellistest piirangutest on vabavara kontseptsioonis niivõrd keskne, et vabavara vastand on omanduslik tarkvara, mitte tarkvara, mida müüakse raha eest, nagu näiteks kommertstarkvara. Vabavara kohta kasutatakse vahel ka nimetusi libre software, FLOSS, FOSS või avatud lähtekoodiga tarkvara.